
ДО

ОБЩИНСКИ СЪВЕТ 

БУРГАС

Д О К Л А Д Н А   З А П И С К А

от ДИМИТЪР НИКОЛОВ НИКОЛОВ

КМЕТ на ОБЩИНА БУРГАС

ОТНОСНО: Даване на съгласие за пристрояване и надстрояване на съсобствена сграда с идентификатор 07079.613.378.1 по одобрената Кадастрална карта (КК) на гр. Бургас, построена в ПИ 07079.613.378 по КК – частна собственост по реда на чл. 183, ал.2 и ал. 3 от ЗУТ.
УВАЖАЕМИ ОБЩИНСКИ СЪВЕТНИЦИ,

Община Бургас е собственик на обособен обект в сграда (СОС), отразен с идентификатор 07079.613.378.1.7 по КК на гр. Бургас, с административен адрес - гр. Бургас, ул. „Ал. Велики“ №37, актуван с Акт №8314/12.03.2016г. за частна общинска собственост.  Обектът е с обслужващи функции и е отразен в КККР на гр. Бургас с предназначение „за инфраструктурен обект в сграда“,  разположен на първо (партерно) ниво, с обслужване откъм вътрешния двор на имота и е в лошо експлоатационно състояние – течове, разрушаващ се под и компрометирани ограждащи стени . Същият попада в предвидено пристрояване на съществуващата сграда, застроена на 708 кв.м. съгласно представен идеен инвестиционен проект, изготвен в съответствие с действащия ПУП-ПРЗ, в частта на УПИ V, кв.164 на плана на ЗЦГЧ-Бургас.
В Община Бургас е постъпило заявление с вх.№94-01-33698/02.10.2018г. от А. Коджабашев, лично от негово име и като пълномощник на Г. Коджабашева, П. Коджабашев, Д. Коджабашева, Кеномат ООД, В. Бакалов и К. Бакалова, всички като собственици на обособени обекти в сграда с идентификатор 07079.613.378.1 по КК и собственици на терена, върху който същата е построена, представляващ ПИ с идентификатор 07079.613.378 по КК на гр. Бургас, идентичен с УПИ V в кв.164, целият с площ 1101 кв. м, отреден „за смесено предназначение“ по действащия ПУП-ПРЗ на ЗЦГЧ - гр. Бургас, с предложение за даване на съгласие  по реда на чл.183, ал. 2 от Закона за устройство на територията (ЗУТ), за пристрояване и надстрояване на съсобствената сграда, по приложен идеен проект.

 Съгласно разпоредбата на чл.183, ал. 2 от Закона за устройство на територията (ЗУТ) – „(2) Надстрояване или пристрояване на сграда - етажна собственост, се разрешава въз основа на договор за учредяване на право на надстрояване или пристрояване със собственика на урегулирания поземлен имот в нотариална форма и декларация-съгласие с нотариална заверка на подписите от всички собственици в етажната собственост.“, а съгласно ал. 3, предложение второ и трето – „Когато държавата или общината е собственик на имот в сграда - етажна собственост, съгласието по ал. 2 е в писмена форма. Условията и редът за сключване на договорите от държавата и общините по ал. 1 и 2, както и за даване на съгласие по ал. 2, се определят съответно с правилника за прилагане на Закона за държавната собственост и с наредбата по чл. 8, ал. 2 от Закона за общинската собственост.“.

Съгласно разпоредбата на чл.45, ал.7 от Наредбата за реда за придобиване , управление и разпореждане с общински имоти и вещи –„(7) Когато общината е собственик на имот в сграда – етажна собственост, надстрояване или пристрояване на сградата може да се извършва въз основа на писмен договор със собствениците на урегулирания поземлен имот, и декларация - съгласие в писмена форма от всички собственици в етажната собственост“. 
С внесеното заявление собствениците на урегулирания имот и съсобственици в сградата предлагат срещу предоставеното от страна на Община Бургас съгласие по реда на чл. 183 от ЗУТ да учредят право на строеж за пристрояване на собствения на Община Бургас обект в сградата, представляващ самостоятелен обект с идентификатор 07079.613.378.1.7, с площ от 86,95кв.м., актуван с Акт №8314/12.03.2016г. за частна общинска собственост, като площта на  пристройката съгласно идеен проект е в размер на 53,60кв.м.
Предвид изложеното и на основание правомощията ми по чл. 60, ал. 1 от Правилника за организацията и дейността на общинския съвет и взаимодействието му с общинската администрация на Община Бургас, приет от Общински съвет - Бургас, предлагам Общински съвет - Бургас, на основание чл. 21, ал. 1, т. 8, от Закона за местното самоуправление и местната администрация, чл. 183, ал. 2 и ал. 3, предложение второ и трето от Закона за устройство на територията и чл. 45, ал. 7 от Наредбата за реда за придобиване, управление и разпореждане с общински имоти и вещи, приета от Общински съвет–Бургас, да вземе следните

Р Е Ш Е Н И Я:
Дава съгласие да се сключи договор по силата на който: 

1.Община Бургас дава съгласие по реда на чл. 183, ал. 2 и ал. 3 от ЗУТ на В. Бакалов с ЕГН *** и К. Бакалова с ЕГН***, и двамата с постоянен адрес: гр. Бургас, П. Коджабашев с ЕГН *** и постоянен адрес: гр. Бургас, Д. Коджабашева с ЕГН *** и адрес: гр.Бургас, А. Коджабашев с ЕГН *** и Г. Коджабашева с ЕГН *** и двамата с постоянен адрес: гр. Бургас и „КЕНОМАТ“ ООД с ЕИК***, представлявано от П. Петров с ЕГН***, със седалище и адрес на управление: гр. Бургас, в качеството им на собственици на СОС в сграда с идентификатор 07079.613.378.1 и собственици на  ПИ с идентификатор 07079.613.378, целият с площ 1102 кв. м по КК на гр. Бургас, идентичен с УПИ V в кв.164, целият с площ 1101 кв.м, отреден „за смесено предназначение“ по действащия ПУП-ПРЗ на ЗЦГЧ - гр. Бургас, с административен адрес - гр. Бургас, ул. “Ал. Велики“ №37, за пристрояване и надстрояване на съсобствената  с Община Бургас сграда, в съответствие с одобрен инвестиционен проект, съгласно предвижданията на действащия ПУП-ПРЗ на гр. Бургас.
2.Срещу предоставеното по т.1 съгласие В. Бакалов с ЕГН***и К. Бакалова с ЕГН***, и двамата с постоянен адрес: гр. Бургас, П. Коджабашев с ЕГН ***  и постоянен адрес: гр. Бургас, Д. Коджабашева с ЕГН*** и адрес: гр. Бургас, А.  Коджабашев с ЕГН *** и Г. Коджабашева с ЕГН *** и двамата с постоянен адрес: гр. Бургас и „КЕНОМАТ“ ООД с ЕИК***, представлявано от П. Петров с ЕГН***, със седалище и адрес на управление: гр. Бургас, учредяват на Община Бургас право на строеж за 53,60кв.м за пристрояване на собствения на Община Бургас обект в сградата, представляващ самостоятелен обект с идентификатор 07079.613.378.1.7, както и да изградят изцяло за собствена сметка така описаната пристройка и след изграждането й, предвидено с инвестиционния проект, да  предадат обекта на  Община Бургас. 

       3.Одобрява проекта на договор за предоставяне на съгласие за пристрояване и надстрояване.
ДИМИТЪР НИКОЛОВ                             

Кмет на Община Бургас

Съгласували:

ЗЛАТИНА ГЕОРГИЕВА, Директор на дирекция ПНО

ЖИВКО ДИМИТРОВ, Директор на дирекция УОС

ИНЖ. МИНКА ЧАУШЕВА, Началник-отдел ОС 

КАТЕРИНА СИДЕРОВА-ГРУДОВА, Гл. юрисконсулт в дирекция УОС

Изготвил:

инж. Райна Димова, Ст. експерт в дирекция УОС

